OzLabs/hebrew-wiki-articles huggingface dataset:
יחסי אל סלוודור – ארגנטינה

נשיאת ארגנטינה [[כריסטינה פרננדס דה קירשנר יחד עם נשיא אל סלוודור סלוודור סאנצ'ס סרן בפסגה בינלאומית בסנטה קרוס דה לה סיירה שבבוליביה, 2014]]
יחסי אל סלוודור–ארגנטינה הם היחסים הבילטרליים שבין רפובליקת אֶל סַלְוָדוֹר לבין הרפובליקה הארגנטינאית. לאל סלוודור שגרירות בבואנוס איירס, בירת ארגנטינה, ואילו לארגנטינה שגרירות בסן סלוודור, בירת אל סלוודור.

== היסטוריה ==
אל סלוודור וארגנטינה חולקות שתיהן היסטוריה משותפת, בהיותן מדינות שקיבלו עצמאות מהאימפריה הספרדית במאה ה-19. במהלך התקופה הקולוניאלית הספרדית, ארגנטינה הייתה חלק ממלכות המשנה של ריו דה לה פלטה, שבירתה הייתה בבואנוס איירס במשך רוב תקופת קיומה, ולעומתה אל סלוודור הייתה חלק ממלכות המשנה של ספרד החדשה. בשנת 1816 הכריזה ארגנטינה על עצמאותה מספרד, ובשנת 1824 הכריזו הפרובינציות המאוחדות של מרכז אמריקה על עצמאות כשאל סלוודור חלק מהן, וב-1841 גם זו הכריזה על עצמאות מלאה. ב-1940 ארגנטינה ואל סלוודור כוננו יחסים דיפלומטיים ביניהן.

באמצע שנות ה-70, בתקופת המלחמה המלוכלכת והמשטר הצבאי בארגנטינה, ארגנטינה התעניינה במרכז אמריקה, ויזמה בה את מבצע צ'רלי, בו לפי הנטען, ארגנטינה סייעה בחשאי לארגוני ימין-קיצוני במדינות מרכז אמריקה. במסגרת המבצע ארגנטינה סייעה לפי החשד לממשלת אל סלוודור שנאבקה במורדים מהשמאל, באמצעות כסף, אימונים צבאיים ונשק. בנוסף, התקיימו פגישות בדרג גבוה לתיאום תוכניות צבאיות במהלך מלחמת האזרחים באל סלוודור שפרצה ב-1979, וסיוע זה נמשך עד 1982, זמן קצר לפני נפילת המשטר הצבאי בארגנטינה. שנים מאוחר יותר, אחרי סיום מלחמת האזרחים, צוות פורנזי מארגנטינה סייע בקבורת שרידי קורבנות מלחמת האזרחים באל סלוודור.

באפריל 1982 פרצה מלחמת פוקלנד בין ארגנטינה ובריטניה, אחרי שארגנטינה כבשה את האיים שבשליטת הבריטים. ממשלת אל סלוודור הכירה בריבונות ארגנטינה על האיים וממשיכה לעשות כן גם היום. בשנת 1986 קיבלה ארגנטינה 400 משפחות מאל סלוודור שנעקרו מבתיהן והן יושבו מחדש בצפון ארגנטינה.

מאז שנגמרו המלחמות בשתי המדינות היחסים נותרו חזקים. לאורך השנים נערכו גם כמה פגישות רמות דרג. בשנת 2017 הסתכם היקף הסחר בין המדינות ב-50 מיליון דולרים. היו גם מספר ביקורים של אנשי עסקים ארגנטינאים באל סלוודור כדי לחזק את יחסי המסחר בין המדינות.

== קישורים חיצוניים ==

== הערות שוליים ==
עורך קוד מקור

[[צילום מסך של שימוש ב- לעריכת קוד XML.]]
עורך קוד מקור הוא עורך טקסט שתוכנן במיוחד לעריכת קוד מקור של תוכניות מחשב. הוא יכול להיות תוכנה עצמאית, או יכולת המובנית בסביבת פיתוח משולבת (IDE) או בדפדפן. כתיבה ועריכת קוד הן בסיס עבודת המתכנת, ולפיכך עורך קוד מקור נחשב לכלי תכנות בסיסי.

== תכונות ==
לעורכי קוד מאפיינים שנועדו מראש להפוך את כתיבת הקוד לקלה יותר ומהירה יותר, תכונות כמו הדגשת תחביר, סידור הזחות והשלמה אוטומטית. עורכי קוד המקור מספקים דרך נוחה להרצת מהדר, מפרש, מנפה שגיאות ותכונות נוספות הקשורות לתהליך פיתוח התוכנה. עורכי קוד מקור יכולים גם לבדוק תחביר בזמן כתיבת הקוד ולהצביע על בעיות תחביר. עורכי טקסט רבים, לדוגמה notepad, יכולים לשמש לעריכת קוד מקור, אך אינם נחשבים עורכי קוד מקור בגלל החוסר בתכונות אלו.

== מוצרים המשלבים עורכי קוד מקור ==
* 
* ויז'ואל סטודיו קוד
* Atom
* אדובי בראקטס
* Emacs
* gedit
* NetBeans
* סאבליים טקסט
* Vim

==קישורים חיצוניים==
<div class="mw-content-ltr">
* Troy Holmes, [https://www.easytechjunkie.com/what-is-a-source-code-editor.htm What is a Source Code Editor?], EasyTechJunkie
* [https://www.pcmag.com/encyclopedia/term/source-code-editor source code editor], PCMag
* Matthew Martin, [https://www.guru99.com/best-free-code-editors-windows-mac.html 15 Best FREE Code Editor Software for Windows & Mac (2021)], Guru99
</div>

קטגוריה:יישומי מחשב
קטגוריה:כלי תכנות
גדעון עבאס

גדעון (ג'דעאן) עבאס (נולד ב-21 בפברואר 1938) הוא קצין צה"ל דרוזי-ישראלי במילואים בדרגת אלוף-משנה. פיקד על חטיבה 406.
==ביוגרפיה==
עבאס נולד וגדל בפקיעין, בנם של נג'יב ותמימה. הוא היה מראשוני הצופים הדרוזים והדריך בתנועה. סיים את לימודי התיכון בראמה ואחר כך למד בסמינר למורים ביפו.

במאי 1960 התגייס לצה"ל, לאחר טירונות בבה"ד 4 שובץ ביחידה 299 בגוש באר שבע. יצא לקורס מ"כים ושירת בגדוד 17 (גדוד אריות הגולן) של חטיבת גולני, לאחר מכן עבר קורס סיירים וקורס קציני חי"ר. לאחר קורס קצינים שירת כמפקד יחידת הסיורים של יחידה 299. שימש מדריך, קצין הדרכה וסגן מפקד בסיס האימונים גבעת אולגה. ב-1967 מונה למפקד קורס מ"כים בבה"ד 4, ב-1968 מונה למפקד פלוגת סיור בערבה. ב-1969 מונה לקצין הדרכה בחטיבה 300 וב-1971 למפקד הסיירת הדרוזית בחצי האי סיני. ב-1973 מונה לקצין אג"ם של חטיבה 300. לאחר מכן פיקד על גדוד המילואים של החטיבה. פיקד על בא"פ אליקים של פיקוד הצפון. ב-1978 מונה לסגן מפקד עוצבת חירם. ב-1979 מונה לסגן מפקד חטיבה 422. בשנים 1982 עד 1985 פיקד על חטיבה 406. עבאס היה הדרוזי הראשון שסיים לימודים בהמכללה לפיקוד ולמטה ובקורס מח"טים.

עבאס למד מינהל ושיווק בטכניון. לאחר שחרורו מונה ב-1986 ליועצו לענייני המגזר הדרוזי והערבי של שר העבודה והרווחה משה קצב, הוא המשיך כיועץ במשרד במשך 18 שנים. לקראת הבחירות לכנסת השתים עשרה ב-1988 התמודד בבחירות המקדימות של מרכז הליכוד, אך לא נבחר לרשימה. כמו כן שימש דובר עמותת הקצינים הדרוזים.

גם בנו, ענאן, הגיע לדרגת אלוף-משנה. בנו של ענאן, רב-סרן , נהרג במלחמת חרבות ברזל בצפון רצועת עזה בעת שהיה מ"פ בגדוד 101 של חטיבת הצנחנים.

==קישורים חיצוניים==
*[https://www.facebook.com/watch/?v=2224947204418577 אל"ם במיל' גדעון עבאס]

==הערות שוליים==

קטגוריה:פוליטיקאים דרוזים ישראלים
קטגוריה:פקיעין: אישים
קטגוריה:בוגרי תנועת הצופים בישראל
קטגוריה:אלופי-משנה בצה"ל
קטגוריה:מפקדי בא"פ אליקים
קטגוריה:מפקדי חטיבת הערבה
קטגוריה:פעילי הליכוד
קטגוריה:עובדי משרד הרווחה והעבודה
קטגוריה:ישראלים שנולדו ב-1938
קטגוריה:חיילי צה"ל במלחמת ששת הימים
קטגוריה:חיילי צה"ל במלחמת יום הכיפורים
קטגוריה:מפקדי חטיבות במלחמת לבנון הראשונה
קטגוריה:חיילי חיל הרגלים במלחמת לבנון הראשונה
יאנוש רטמן

יאנוש רטמן (בהונגרית: Rathmann János; שארבוגארד, 13 בפברואר 1934 – 25 באפריל 2018) היה פילוסוף יהודי-הונגרי, גרמניסט ודוקטור למדעי הרוח וחבר באקדמיה ההונגרית למדעים.<ref></ref> רטמן היה פרופסור אמריטוס.

== ביוגרפיה ==
מעט ידוע על ילדותו, על קורותיו ועל הוריו בתקופת השואה.

=== לימודיו ===
בין 1953 לבין 1958 למד פילוסופיה, גרמנית ורוסית, תחילה באוניברסיטת סגד, ולאחר מכן בפקולטה למדעי הרוח של אוניברסיטת אטווש לוראנד. ב-1958 השיג תואר ותעודת הוראה בפילוסופיה ותואר בשפה וספרות גרמנית ב--1959 באוניברסיטת אטווש לוראנד, שניהם בהצטיינות.<ref name="ratman"></ref> הוא השיג את התואר שלו במדעים (CSc/PhD) ב-1972, וב-1989 קיבל תואר דוקטור בפילוסופיה (DSc).

=== יצירתו ===
יאנוש רטמן היה חוקר בעל שם בינלאומי של ההיסטוריה הרוחנית של תקופת ההשכלה, ההשפעה ההונגרית-גרמנית של התקופה. הוא התמחה בדמותם וביצירתם של יוהאן גיאורג האמאן ושל יוהאן גוטפריד הרדר. רטמן חקר ביסודיות את דמותו של הרדר לגבי ההונגריות. משנות התשעים ואילך התעניינותו פנתה לנושאי הנאורות האוסטרו-הונגרית. הוא חקר את המורים הפילוסופים הלותרנים דוברי הגרמנית בהרי ספש (Spiš), בעיקר יוהאן גנריש, כריסטיאן גנריש ואת הצעיר יותר יוהאן טופרצר ואת תפקידם בקבלת הפילוסופיה של עמנואל קאנט בזמנו בהונגריה.

יאנוש רטמן לימד גם בבית המדרש לרבנים בבודפשט (האוניברסיטה היהודית) וגם כתב מחקרים בנושאי יהודים ויהדות:
* 2004 - בית המדרש לרבנים בבודפשט המחלקה לתולדות התרבות היהודית: פילוסופיה של תרבות, תרבות אירופית במאה ה-20 ולאחר מכן (מ-2009) ההיסטוריה של הפילוסופיה האוניברסלית - הרנסאנס והתרבות היהודית, תולדות הפילוסופיה האוניברסלית - נאורות ותרבות יהודית.
* 2005 - בית המדרש לרבנים בבודפשט, בית הספר לדוקטורט: קריאת טקסטים של הוגים יהודים דוברי גרמנית
* 2010 - יאנוש רטמן: ירושלים, או על הכוח הדתי והאמונה היהודית / משה מנדלסון; ISBN 978-963-7052
* 2010 - János Rathmann: Hamann und Moses Mendelssohn, Periods, Trends, Oeuvres, MTA — ORZSE Jewish Cultural Studies Research Group., ISBN 978 - 963-88644-3-7
* 2009 - יאנוש רטמן: גתה על פילוסופיה והיסטוריה, פורסם בקלוז'-נאפוקה,

== עבודותיו העיקריות ==
<div class="mw-content-ltr">
* 
* 
* 
* 
* 
* 
* 
* 
</div>

== פרסים והוקרה ==
<div class="mw-content-ltr">
* Gottlob Frege-Medaille (Friedrich-Schiller-Universität Jena 1983)
* Georg Forster-Medaille (Friedrich-Schiller-Universität Jena 1987)
* - צלב כבוד של הרפובליקה של הונגריה דרגת זהב (2004)
* Ehrenurkunde von der Deutsch-Ungarische Gesellschaft für Philosophie (2005)
* "Living Legend" (International Biographical Center, Cambridge 2005)
</div>

== קישורים חיצוניים ==
<div class="mw-content-ltr">
* [http://mek.oszk.hu/00000/00019/html/r/i010827.htm Rathmann János] (HTML). Kortárs magyar írók. Magyar Elektronikus Könyvtár
* Kiss Endre: [https://web.archive.org/web/20160305025800/http://www.pointernet.pds.hu/kissendre/germanisztika/20060619005733433000000820.html Rathmann János köszöntése] (HTML). pointernet.pds.hu.
</div>

== הערות שוליים ==

קטגוריה:פילוסופים יהודים הונגרים
קטגוריה:היסטוריונים יהודים הונגרים
קטגוריה:יהודים חברי האקדמיה ההונגרית למדעים
קטגוריה:ניצולי השואה
קטגוריה:בוגרי אוניברסיטת אטווש לוראנד בודפשט
קטגוריה:פילוסופים של המאה ה-20
קטגוריה:סגל בית המדרש לרבנים בבודפשט
קטגוריה:הונגרים שנולדו ב-1934
קטגוריה:הונגרים שנפטרו ב-2018
סוחוי סופרג'ט ניו

סוחוי סופרג'ט ניו (רוסית: Сухой Суперджет Нью; משווק באנגלית בשם: Sukhoi Superjet New) הוא מטוס צר גוף רוסי לטווח קצר, גרסה חדשה של סוחוי סופרג'ט 100 עם החלפת רכיבים זרים מיובאים ברכיבים מתוצרת רוסית.
== היסטוריה ==
בשנת 2018 הוכרז על פיתוח גרסה חדשה של ה־SSJ-100 — מטוס הנוסעים Sukhoi Superjet 100R. במקור תוכנן כי חלקם של רכיבים רוסיים במטוס זה יוגדל ב-10-15%. אבל ב-6 בינואר 2019, רשת RBC, צוטטה הצהרות של מזכיר איגוד התעופה האיראני, מקסול סמאני, פרסם מידע לפיו החוזה לאספקת מטוסי SSJ100 לחברות תעופה איראניות נמצא בסכנה בשל העובדה שמחלקת האוצר האמריקאית הטילה איסור על ייצוא טכנולוגיות לאיראן. זאת כיוון שמספר רכיבי הייצור האמריקאי בגרסה הנוכחית של המטוס עולה על 10%.<ref></ref> בהקשר זה התקבלה באפריל 2019 החלטה על החלפת רכיבים ומערכות הסוחוי סופרג'ט (תוך החלפת 97% מהרכיבים הזרים במקבילות רוסיות<ref name=":0"></ref>). הפרויקט קיבל את השם Sukhoi Superjet New או בקיצור SSJ-New.<ref></ref> תאגיד KRET הציע להשתמש במתחמי אוויוניקה מאוחדים עבור SSJ-New ו־MS-21, המבוססים על רכיבים בעיצוב רוסי; באוגוסט אמר המעצב הראשי של הלשכה לעיצוב מכשירים (חלק מ־KRET) אלכסנדר אבגנוב כי מתחם האוויוניקה פותח ונמצא בשלב הסופי של מבחני רישוי, המרכיבים העיקריים שלו אושרו על ידי גופי רישוי תעופה, ומערכת התצוגה והבקרה עברו מבחני טיסה במסגרת מטוס ה־MS-21.<ref></ref> ביולי 2020 החלו בדיקות טיסה של מערכת הניווט האינרציאלי SINS-2015, שפותחה על ידי המכון לאלקטרומכניקה ואוטומציה של מוסקבה.<ref></ref> ב-3 בדצמבר 2020, הסוכנות הפדרלית לתחבורה אווירית קיבלה בקשה לאישור שינויים בעיצוב הסטנדרטי של ה-SSJ-100.<ref></ref>

== פיתוח ==
בשנים 2020–2022 מתוכנן להשלים את הפיתוח של רכיבי מערכת הבקרה המשולבת.<ref></ref> מערכת הניווט האינרטי המפותחת בתאגיד KRET אמורה להסתיים עד 2022, ולאחר מכן יחלו בדיקות, כשהסמכת המערכת מתוכננת לשנת 2022.<ref></ref> על פי ההערכות, הפיתוח של SSJ-New אמור להסתיים במלואו עד 2023 ויעלה 120–130 מיליארד רובל, כולל יצירת מנוע PD-8<ref></ref> חדש, שלצורך פיתוחו הוקצה כמחצית מהסכום הכולל<ref></ref> קבלת תעודת רישוי צפויה בשנת 2023.<ref></ref> תחילת הייצור הסדרתי של SSJ-New מתוכננת לשנת 2024.

== הזמנות ==
{| class="wikitable toccolours" border="1" cellpadding="4" style="border-collapse:collapse; font-size:85%; line-height:1.2em; border-spacing:1px"
! colspan="7" |הסכמים שנחתמו
! rowspan="2" |נמסרו
|- bgcolor="#efefef"
! width="90" |תאריך חתימה
!רוכש / בעלים
!בשירות
! width="70" |תקופת שירות
! width="70" |הוזמנו
! width="70" |אופציה
!סימוכין
|-
|25 באפריל 2018
|
| Iran Air Tours
| align="center" |
| align="center" |20
| align="center" |20
| align="center" |מזכר<ref></ref>
| align="center" |0
|-
|25 באפריל 2018
|
| Iran Aseman Airlines
| align="center" |
| align="center" |20
| align="center" |20
| align="center" |מזכר
| align="center" |0
|-
|7 בספטמבר 2022
| align="center" |
| align="center" | אארופלוט
| align="center" |2023—2030
| align="center" |89
| align="center" |0
| align="center" |הסכם כוונות
| align="center" |0
|-
! colspan="4" |סך הכל
! align="center" |129
! align="center" |40
! colspan="1" align="center" |
! align="center" |0
|-
|}

==הערות שוליים==

קטגוריה:מטוסי נוסעים רוסיים
סופרג'ט ניו
קטגוריה:מוצרים עתידיים
קטגוריה:מטוסים רוסיים
איוואן קזקוב

איוואן סמיונוביץ' קזקוב (ברוסית: Иван Семёнович Казаков; 1 בפברואר 1873 – 16 באוקטובר 1935) היה צייר וגרפיקאי רוסי; תושב הרפובליקה הסובייטית הסוציאליסטית האוזבקית.

== ביוגרפיה ==
הוא נולד למשפחת חקלאים. בשנים 1888–1894 למד בבית הספר לציור, פיסול ואדריכלות במוסקבה. הוא המשיך באקדמיה הקיסרית לאמנויות אצל ולדימיר מאקובסקי וקיבל את התואר "אמן" ב-1898.<ref></ref>

התואר שלו כלל מלגה ללימודים באירופה ולכן, ב-1899 - 1900, הוא נסע לאיטליה, צרפת וגרמניה. <ref></ref> עם שובו, התיישב בסנט פטרבורג. בעשור לאחר מכן הוא הציג תדיר שם ובמוסקבה.

בשנת 1906 הוא ביקש וקיבל תפקיד כמורה לרישום וקליגרפיה בטשקנט, בו החזיק עד 1910. בהיותו שם צייר נופים אדריכליים בסמרקנד ובבוכרה וכן בטשקנט. הוא גם יצר סדרה של סקיצות אתנוגרפיות.

מאוחר יותר לימד בבית ספר לאמנות אזורי וב-1921 הקים סטודיו משלו. בכמה הזדמנויות הוא עזר בארגון ועיצוב חגיגות מהפכניות. במהלך תקופה זו, הוא הציג בתערוכה הלאומית החופשית הראשונה לאמנות בסנט פטרבורג, התערוכה ה-47 של פרדוויז'ניקי במוסקבה (1922), והתערוכה הראשונה של סניף טשקנט של האקדמיה הרוסית לאמנויות, שהיה אחד ממייסדיה (1928). מ-1926 עד 1930, הוא היה חבר מארגן בסניף טשקנט של איגוד האמנים של רוסיה המהפכנית ועמד בראש הסטודיו שלהם.

בשנת 1930 הופיע בעיתון "פראבדה ווסטוקה" כתבה על קזקוב וחברו ירמי בורצב (1894–1942). שהאשימה אותם בכך שתלמידיהם ציירו דמויות של ישו וסנט פול, והציע לחקור את סניף איגוד האמנים בטשקנט על ידי המנהל הכללי לחינוך מקצועי. בתום החקירה האמנים הואשמו בפעילות אנטי-סובייטית. נגזר עליהם שלוש שנות גלות בסטלינאבאד. <ref></ref>

גלותו של בורצב הוארכה מאוחר יותר.

קזקוב חזר ב-1933 ובילה את שנותיו האחרונות בהוראה במכון הפוליטכני בטשקנט.

== גלריה ==
<gallery mode="packed" heights="180">
File:Kazakov -Priakhi- 1899.jpg

File:Kazakov-Mausoleum.jpg

File:Kazakov-Portal.jpg

File:Kazakov-Boy.jpg
</gallery>

== קישורים חיצוניים ==

== הערות שוליים ==

קטגוריה:ציירים רוסים
קטגוריה:גרפיקאים
קטגוריה:רוסים שנולדו ב-1873
קטגוריה:רוסים שנפטרו ב-1935
אלה שדו שכטמן

אלה שדו שכטמן (נולדה בערך בשנת 1978) היא קצינת צה"ל בדרגת תת-אלוף המכהנת כיועצת הרמטכ"ל לענייני מגדר (יוהל"ם) החל מנובמבר 2021.

== ביוגרפיה ==
שדו שכטמן נולדה וגדלה בעפולה.<ref></ref> התגייסה לצה"ל בשנת 1996 ושובצה כמפקדת כיתה בבט"ר דותן (מחנה 80).<ref name=":0"></ref>

את מרבית שירותה בצה"ל ביצעה במערך מגל. במרוצת השנים שימשה כמפקדת פלוגה, כמפקדת בט"ר ניצנים, כמפקדת בית הספר לפיקוד (בה"ד 12) ובשנת 2019 מונתה למפקדת מערך מגל בדרגת אלוף-משנה. בתפקידה זה שימשה כשלוש שנים.<ref name=":0" />

בנובמבר 2021 הועלתה לדרגת תת-אלוף, והחלה לכהן כיועצת הרמטכ"ל לענייני מגדר,<ref></ref> במקומה של יפעת תומר ירושלמי שמונתה לפרקליטה הצבאית הראשית.

== חיים אישיים ==
שדו שכטמן נשואה לנאור ואם לארבעה. מתגוררת בעפולה.<ref name=":0" />

==קישורים חיצוניים==

== הערות שוליים ==

קטגוריה:יועצות הרמטכ"ל לענייני מגדר
קטגוריה:עפולה: אישים
קטגוריה:קצינות צה"ל בדרגת תת-אלוף
קטגוריה:תתי-אלופים בצה"ל
קטגוריה:ישראליות שנולדו ב-1978
קטגוריה:ישראלים שנולדו ב-1978
הפלישה האיראנית לאי אבו מוסא ולאיי טונב

הפלישה האיראנית לאי אבו מוסא ולאיי טונב התרחשה ב-30 בנובמבר 1971, זמן קצר לאחר הנסיגה של הכוחות הבריטיים מן האיים. איראן בהנהגת מוחמד רזא שאה פהלווי טענה לריבונות על האי אבו מוסא ועל איי טונב, שהיו חלק מהאמירויות שארג'ה וראס אל-ח'ימה.

לאחר תפיסת האיים על ידי איראן, האמירויות שארג'ה וראס אל-ח'ימה הצטרפו לאיחוד האמירויות הערביות ב-2 בדצמבר 1971 וב-10 בפברואר 1972, בהתאמה, מה שגרם לאיחוד האמירויות הערביות לרשת את הסכסוך הטריטוריאלי עם איראן על האיים. נכון לשנת 2022, האיים נותרו במחלוקת בין איחוד האמירויות הערביות והרפובליקה האסלאמית של איראן<ref><br>- <br>- </ref>. 

בשטח, איראן שמרה על שליטתה באיים מאז תפיסתם ב-1971, בעוד איחוד האמירויות הערביות עשתה מספר ניסיונות בערוצים בינלאומיים להחזיר לעצמה את השליטה הריבונית באיים.

==ראו גם==
* חוף שביתת הנשק
* יחסי איחוד האמירויות הערביות–איראן

==קישורים חיצוניים==

==הערות שוליים==

קטגוריה:איראן בימי שלטון שושלת פהלווי
קטגוריה:איחוד האמירויות הערביות: היסטוריה
קטגוריה:איראן: היסטוריה צבאית
קטגוריה:1971
קאטו (מוזיקאי)

קאטו (משמאל) וג'ון נורגורד באפריל 2010
תומאס קאטו ויטרופ (בדנית: Thomas Kato Vittrup; נולד ב-13 בספטמבר 1981), הידוע בשם הבמה קאטו (Kato), הוא תקליטן ומפיק מוזיקלי דני.<ref></ref><ref></ref>

== קריירה מוזיקלית ==
קאטו התחיל לתקלט במועדוני לילה ב-2005. מאז 2008, הוא מתקלט באופן עצמאי. פריצת הדרך שלו הגיעה עם ההצלחה המסחרית של הסינגל "Turn the Lights Off", שבו היה שיתוף פעולה עם ג'ון נורגורד , שיצא ב-1 בינואר 2010, שקיבל תואר פלטינה על מכירת 30,000 עותקים.<ref></ref> הרצועה, היא גרסת כיסוי ללהיט קודם של די ג'יי חוזה מ-2007.

ב-1 במרץ 2010, הוא הוציא את אלבומו הראשון, Discolized.<ref></ref> האלבום הגיע, בשיאו, למקום השישי במצעד האלבומים הדני.

הסינגל השני מהאלבום, "Hey Shorty (Yeah Yeah Pt. II)", בהשתתפות הראפרים U$O וג'ונסון יצא ב-26 באפריל 2010. הסינגל הגיע, בשיאו, למקום השני במצעד הסינגלים הדני. הסינגל קיבל תואר פלטינה על מכירת 30,000 עותקים. בהמשך השנה, הוא הוציא את הסינגל השלישי של האלבום, "Desert Walk", שבו היה שיתוף פעולה עם להקת הראפ Outlandish. הסינל הגיע, בשיאו, למקום הרביעי במצעד הסינלים הדני. הסינגל קיבל תואר זהב על מכירת 15,000 עותקים.

ב-15 ביולי 2010, הוחתם בחברת התקליטים יוניברסל מיוזיק גרופ.

ב-27 בדצמבר 2011, הוציא קאטו את הסינגל "Sjus" בהשתתפות אידה קור, קמיל ג'ונס וג'ונסון. הסינגל הגיע, בשיאו, למקום הראשון במצעד הסינגלים הדני. הסינגל קיבל תואר פלטינה על מכירת 30,000 עותקים.

באביב 2011, הוא הוציא את אלבום האולפן השני שלו, Discolized 2.0.<ref></ref> האלבום הגיע, בשיאו, למקום הראשון במצעד האלבומים הדני.

ב-2013, הוא הוציא את אלבום האולפן השלישי שלו, Behind Closed Doors. האלבום הגיע, בשיאו, למקום הרביעי במצעד האלבומים הדני.

ב-2015, הוא הוציא את אלבום האולפן הרביעי שלו, Now. האלבום הגיע, בשיאו, למקום החמישי במצעד האלבומים הדני.

ב-24 בפברואר 2017, הוא הוציא, בשיתוף פעולה עם סיגלה והיילי סטיינפלד, את הסינגל "Show You Love".<ref></ref><ref></ref>

== דיסקוגרפיה ==
* 2010: Discolized
* 2011: Discolized 2.0
* 2013: Behind Closed Doors
* 2015: Now

== קישורים חיצוניים ==
* 

== הערות שוליים ==

קטגוריה:תקליטנים
קטגוריה:מלחינים דנים
קטגוריה:מפיקים מוזיקליים דנים
קטגוריה:פזמונאים
קטגוריה:דנים שנולדו ב-1981
פולה צ'ודס

פולה צ'ודס (ברוסית: Поле чудес, שדה הפלאים) הוא משחק טלוויזיה סובייטי ורוסי, המשודר מדי יום שישי בערב בערוץ הראשון. מ-1990 ועד 2021, התוכנית הייתה אנלוגית לא-רשמית לתוכנית האמריקאית "גלגל המזל" והופקה ללא הסכם מול בעלי הזכויות המקוריים.<ref>https://www.researchgate.net/publication/248965329_Domesticating_the_Western_format_on_Russian_TV_Subversive_glocalisation_in_the_game_show_Pole_Chudes_The_field_of_Miracles</ref> מאז ינואר 2022, מהווה גרסה רוסית רשמית לתוכנית הטלוויזיה האמריקאית. .

מנהל אמנותי ומגיש התוכנית הוא ליאוניד יעקובוביץ' .

התוכנית משודרת בערוץ הראשון בימי שישי בשעה 19:45.

מפיק התוכנית משנת 1990 עד סוף 2021 הייתה חברת הטלוויזיה "VIDgital" . בשנת 2021 היה נודע שהערוץ הראשון הפסיק את התקשרותו עם VIDgital משיקולים כלכליים, ובחר לרכוש את הזכויות המלאות לתוכנית האמריקאית.<ref></ref> בהתחלה חשבו לשנות את שם התוכנית ל-"נאשה פולה צ'ודס" מ-1 בינואר 2022 ולאמץ את הפורמט האמריקאי המקורי, אך בסוף הוחלט רק להעביר את ההפקה לידי מחלקת ההפקות הפנימית של הערוץ. ארכיון התוכנית גם הוא יעבור לידי הערוץ הראשון.<ref></ref> יעקובוביץ' ענה לשאלת העיתונאים לגבי המעבר להפקה פנימית והכריז שהכל יישאר כמו שהוא.<ref></ref> למרות האמירה הזו, עדיין לא ידוע האם יהיו שינויים וכמה.

==קישורים חיצוניים==

*

* [https://www.1tv.ru/shows/pole-chudes התוכנית "פולה צ'ודס" באתר הרשמי של הערוץ הראשון]

==הערות שוליים==

קטגוריה:ברית המועצות: טלוויזיה
קטגוריה:רוסיה: טלוויזיה
קטגוריה:ערוץ 1 הרוסי: תוכניות וסדרות
דקוטה (זמרת)

סופי אלטון (באנגלית: Sophie Elton), הידועה בשם הבמה שלה, דקוטה (Dakota), היא זמרת-יוצרת בריטית. היא ידועה בעיקר בזכות גרסת הכיסוי שביצע יחד עם ג'ונאס בלו לסינגל "Fast Car" של טרייסי צ'פמן.

== קריירה ==
ב-4 בדצמבר 2015, היא השתתפה בגרסת הכיסוי של ג'ונאס כחול לסינגל "Fast Car" של טרייסי צ'פמן. הסינגל הגיע, בשיאו, למקום השני במצעד הסינגלים הבריטי, למקום הראשון במצעד הדאנס הבריטי, למקום השני במצעד הסינגלים האירי, ולמקום הראשון במצעד שירי הדאנס קלאב.

ב-2016, היא הוציאה את הסינגל "Long Hot Summer".

ב-2017, היא הוציאה, בשיתוף עם אלכס רוס וטי-פיין, בגרסת הכיסוי לסינגל "Dreams" של גבריאלה . גרסת הכיסוי הגיעה למקום ה-19 במצעד ה-Hitseekers האוסטרלי.<ref></ref>

ב-20 ביולי 2018, דקוטה הוציאה את המיני-אלבום הראשון שלה, Call Me When You Get This.

ב-2018, היא הוציאה, בשיתוף פעולה עם Not3s , את הסינגל "Sober". בהמשך השנה, היא הוציאה את הסינגל "Hate Loving You" ו-"Hey Mamma".

ב-2021, היא הוציאה, בשיתוף פעולה עם אלכס גאודינו , את הסינגל "All I think of is You".

== קישורים חיצוניים ==

== הערות שוליים ==

קטגוריה:זמרות בריטיות
קטגוריה:פזמונאיות בריטיות
קטגוריה:זמרות-יוצרות בריטיות
קטגוריה:זמרות פופ בריטיות
קטגוריה:בריטיות שנולדו במאה ה-20
ערטוף

ערטוף (בערבית: عرتوف) היה כפר ערבי בהרי ירושלים בגבול שפלת יהודה, שהיה ממוקם 21.5 ק"מ ממערב לירושלים על רמה, מוקפת במישורים מדרום, ממזרח, וממערב. הכפר היה על כביש המשני שחיבר בין באב אל ואד לבית ג'יברין (היום כביש 38). הכפר נכבש במסגרת מבצע דני ביום 18 ביולי 1948, עם כיבוש האזור הכפר ננטש.

==היסטוריה==
בכפר וסביבתו נערכו מספר רב של חפירות ארכאולוגיות ונחשפו ממצאים החל מתקופת הברונזה הקדומה ועד ל. ההתיישבות האנושית במקום נמשכה פחות ויותר ברציפות, מאז ועד הריסת הכפר ב-1948. במקום בו עמד הכפר שרד ריכוז גדול של מחצבות, מתקנים חצובים, בורות מים וקברים עתיקים. בשולי הכפר קיים אתר ארכאולוגי נוסף, "חרבת מרמיתא", בו נחשפה מפחמה (כבשן לייצור פחמי עץ)

===בתקופה העות'מאנית===
ברשומות המס העות'מאני משנת 1596, מופיע ערטוף עם 110 תושבים, חלק ה"נחיה" (תת-מחוז באימפריה העות'מאנית) של רמלה במחוז עזה. תושבי הכפר שילמו מס על גידולי חיטה, זיתים וגפנים, עיזים ועל כוורת דבורים לייצור דבש.

בשנת 1870, ביקר הארכאולוג והגאוגרף הצרפתי ויקטור גרן בכפר, וכתב:.

אלברט סוצין מצא ברישום כפרים עות'מאניים רשמי משנת 1870 לערך, שבערטוף היו 14 בתים ואוכלוסייה של 40, אם כי ספירת האוכלוסייה כללה גברים בלבד.

בשנת 1883, בסקר ארץ ישראל המערבית תואר כ: כ"כפר קטן הבנוי על גבעה נמוכה, עם עמק פתוח ממערב. יש בריכה בעמק, שממנה הכפר שואב את מימיו. עצי זית נטועים מסביב למקום".

בשנת 1883 רכשה קבוצת מיסיונרים אנגלים אדמות בערטוף כדי להקים מושבה חקלאית, בשם הר-טוב, עבור יהודים שקיוו להמיר את דתם לנצרות. כשהמתיישבים סירבו להתגייר, הפרויקט נזנח. הוא יושב מחדש ב-1895, אך נהרס במאורעות תרפ"ט.

בשנת 1891 נבנתה מדרום לכפר תחנת רכבת בתוואי מסילת הרכבת יפו–ירושלים.

===בתקופת המנדט הבריטי===
במפקד 1922, שנערך על ידי שלטונות המנדט הבריטי, בערטוף הייתה אוכלוסייה של 181 נפש, כולם מוסלמים. לפי מפקד אוכלוסין 1931 של ארץ ישראל התגוררו 252 תושבים, כולם מוסלמים.

בסקר הכפרים בשנת 1945 האוכלוסייה בכפר הייתה 350 תושבים מוסלמים. שטח הקרקע הכולל של הכפר היה 460 דונם.

לפי תוכנית החלוקה, שהתקבלה ברוב קולות בעצרת הכללית של האו"ם ב-29 בנובמבר 1947, היישוב נכלל בשטח המדינה הערבית.

==קישורים חיצוניים==

==הערות שוליים==

קטגוריה:הרי ירושלים: יישובים ערביים שנחרבו במלחמת העצמאות
מפגש לוהט

מפגש לוהט (באנגלית: Red Heat) הוא מותחן פעולה אמריקאי עם אלמנטים מקומדיה משנת 1988 בבימויו של וולטר היל ובכיכובם של ארנולד שוורצנגר וג'יימס בלושי. הסרט מתקיים באופן אופייני לסוף שנות השמונים, הקשור להתחממות היחסים בין ברית המועצות לארצות הברית.

== תקציר העלילה ==
ארנולד שוורצנגר הוא בלש רוסי, פדנטי וממושמע, היוצא לשיקגו כדי להביא למשפט את גדול סוחרי הסמים במזרח. שותפו האמריקאי לתהליך ההסגרה הוא שוטר פורע חוק. כשהנאשם בורח נדרשים השניים להתגבר על פערי תרבותי והתנהגות ולשתף פעולה באחד מאחרוני הסרטים מעידן המלחמה הבינגושית<ref>https://www.rogerebert.com/reviews/red-heat-1988</ref>.

==קישורים חיצוניים ==

== הערות שוליים ==

קטגוריה:סרטי פעולה אמריקאיים
קטגוריה:סרטים באנגלית
קטגוריה:מוסקבה בקולנוע
קטגוריה:סרטי 1988
Sandworm

סנדוורם (באנגלית: Sandworm; מוכרת גם בשם הקיצור: יחידה 74455) היא קבוצת תקיפה רוסית המבצעת פעולות סייבר התקפיות נגד ארצות הברית, אוקראינה ומדינות מערביות.

קהילת המודיעין האמריקאית מצאה כי קבוצת התקיפה היא יחידת הסייבר של המינהל הראשי של המטה הכללי הרוסי<ref></ref>.

התקפותיה של הקבוצה מתמקדות נגד חברות מסחריות וביטחוניות, דיפלומטים ואתרים ממשלתיים וזאת באמצעות התקפות דיוג ממוקד והפצת נוזקות.

מלבד השם הרשמי, חברות אבטחת מידע נתנו לקבוצה שמות נוספים כגון: Telebots, Voodoo Bear ו-Iron Viking<ref></ref>.

== היסטוריה ==
הקבוצה הוקמה בשנת 2010 ומכוונת את התקפותיה נגד מדינות אויב, מתנגדי משטר ומדינות מערביות<ref></ref>.

בחודש דצמבר 2015, ביצעה הקבוצה מספר פעולות סייבר התקפיות נגד רשת החשמל באוקראינה וזאת באמצעות נוזקה בשם Petya<ref></ref><ref></ref><ref></ref>.

בשנת 2017, ביצעה הקבוצה מספר פעולות התקפיות על בזמן להשפיע על תוצאות הבחירות לנשיאות בצרפת<ref></ref>.

בשנת 2018, הייתה הקבוצה אחראית למספר פעולות סייבר התקפיות בטקס הפתיחה של אוליפיאדת החורף<ref></ref><ref></ref>.

בחודש אוקטובר 2020, גוף המשפט האמריקאי, חבר מושבעים גדול, הגיש כתב אישום נגד שישה קצינים רוסים שהיו חלק מקבוצת התקיפה והואשמו בביצוע פשעי סייבר<ref></ref><ref></ref>.

== ראו גם ==
* לוחמת רשת
* טרור קיברנטי
* האקינג
* משחקי מלחמה (אבטחת מידע)
* האקטיביזם
* Charming Kitten

== קישורים חיצוניים ==
* [https://www.israeldefense.co.il/node/42359 דו"ח מיוחד: לומדים את דרכי הפעולה של הביון הרוסי בסייבר], באתר Israel Defense
* [https://www.inss.org.il/he/publication/מתקפת-סייבר-נגד-תשתית-החשמל-באוקראינה/ מתקפת סייבר נגד תשתית החשמל באוקראינה], באתר Inss
* [https://mdb.omegaton.com/2021/11/sandworm.html מידע על קבוצת Sandworm], באתר Omegaton.com

== הערות שוליים ==

קטגוריה:פשעי מחשב
קטגוריה:לוחמה קיברנטית
יחסי אל סלוודור – טורקיה

יחסי אל סלוודור–טורקיה הם יחסי החוץ בין אל סלוודור לטורקיה.

== סקירה כללית ==
ב-20 באוגוסט 2019 ביקרה שרת החוץ של אל סלוודור אלכסנדרה היל טינוקו בטורקיה. במהלך ביקורה הוחלט לפתוח בעתיד שגרירות טורקית באל סלוודור ושגרירות של אל סלוודור בטורקיה.<ref></ref><ref></ref>

נפח הסחר בין שתי המדינות היה 17.1 מיליון דולר בשנת 2019 (יצוא/יבוא טורקי: 14.8/2.3 מיליון דולר).<ref></ref>

== נציגויות דיפלומטיות ==
* אל סלוודור מחזיקה בטורקיה שגרירות באנקרה.
* טורקיה מיוצגת באל סלוודור באמצעות שגרירותה בגואטמלה סיטי, גואטמלה, ובנוסף מחזיקה קונסוליית כבוד בסן סלוודור.

== הערות שוליים ==
הר הול (ארץ ויקטוריה)

הר הול (באנגלית: Mount Hall) הוא הר ברכס אסגארד, בארץ ויקטוריה שבאנטארקטיקה. גובהו של ההר 1,800 מטרים מעל פני הים והוא ממוקם 3 קילומטרים דרומית-מערבית מהר וייאנט. ממערב נמצא ההר בסמוך לפסגת האריס ולפסגת בול, שלושה הרים ששמותיהם קשורים זה לזה..

שמו של הר הול ניתן לו בשנת 1998 על ידי הוועדה הגאוגרפית של ניו זילנד. ההר נקרא על שמו של רוב הול, מטפס הרים ניו זילנדי אשר נפטר בעת טיפוס על הר האוורסט, ביחד עם מטפס ההרים הניו זילנדי אנדי האריס. האריס, יחד עם גארי בול, טיפסו על הרי אלזוורת' שבאנטארקטיקה לפני שנפטר באוורסט.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:17648 הר הול] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=16848&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר הול] באתר הגאזט האנטארקטי המשווה SCAR של ממשלת אוסטרליה

== הערות שוליים ==

הול
הול
יחסי אל סלוודור – ברזיל

[[נשיא ברזיל ז'איר בולסונרו (משמאל) נפגש עם שגריר אל סלוודור ויקטור מנואל לאגוס פיסטי, 2021]]
יחסי אל סלוודור–ברזיל הם היחסים הדו-צדדיים בין אל סלוודור לברזיל.

== סקירה כללית ==
ברזיל שמרה על יחסים דיפלומטיים יציבים וידידותיים עם אל סלוודור מאז 1906. קשר זה התחזק בעשור האחרון באמצעות ביקורים רמי דרג והגברת שיתוף הפעולה הטכני, שהפך לנושא המרכזי של היחסים הבילטרליים. אל סלוודור היא המדינה הנהנית העיקרית משיתוף הפעולה של ברזיל בכל מרכז אמריקה.

ביקורו של שר החוץ הוגו מרטינס בברזיל באוקטובר 2017 סימן את חידוש היחסים הבילטרליים והדיאלוג בין ברזיל לאל סלוודור. באותה הזדמנות חתמו שתי המדינות על הסכמים ליצירת מנגנון התייעצות מדיני דו-צדדי, לשיתוף פעולה בין אקדמיות דיפלומטיות של שתי המדינות ולכינון שיתוף פעולה ביטחוני.

המפגש ה-12 של קבוצת העבודה לשיתוף פעולה טכני ברזיל-אל סלוודור התקיים בסן סלוודור, בתאריכים 10–14 בספטמבר 2018, אשר השיקה פרויקטים חדשים בתחומי החקלאות, הגנה חברתית/הגנה אזרחית ומגוון ביולוגי. במסגרת שיתוף הפעולה הטכני המשולש, ברזיל מבצעת פעולות לביטחון הציבור בשותפות עם ממשלת יפן לטובת אל סלוודור.

הוספת דינמיות ליחסי סחר והשקעות נותרה נושא בראש סדר העדיפויות של סדר היום הבילטרלי, בנוסף לתיאום נושאים פוליטיים בחצי הכדור המערבי. מרקוסור הגישה הצעה להסכם אזור סחר חופשי לאל סלוודור בספטמבר 2020.

== יחסים כלכליים ==
בשנת 2019, הסחר בין ברזיל לאל סלוודור הסתכם ב-108.4 מיליון דולר. היצוא הברזילאי הסתכם ב-10.1 מיליון דולר ואילו היבוא הגיע ל-7.3 מיליון דולר. מאזן הסחר היה נוח לברזיל עם עודף של 93.8 מיליון דולר.

== נציגויות דיפלומטיות ==
* אל סלוודור מחזיקה בברזיל שגרירות בברזיליה.
* ברזיל מחזיקה באל סלוודור שגרירות בסן סלוודור.

==קישורים חיצוניים==

== הערות שוליים ==
לובאו

לובאו (בסורבית עילית : Lubij) היא עיר במזרח סקסוניה שבגרמניה, באזור לוסאציה עילית . היא ממוקמת בין המדרונות של הלובאואר ברג והאזור ההררי הפורה של הרי לוסאטה העליונים. זהו השער לאזור הררי געשי זה, והוא ממוקם באמצע הדרך בין הערים באוצן, גורליץ וזיטאו .
מגדל המלך פרידריך-אוגוסט

== היסטוריה ==
לובאו הוזכרה לראשונה בשנת 1221 בתור "אופידום Lubaw". במהלך ימי הבינים בהיסטוריה של גרמניה הייתה העיר חברה בליגה הלוסטית , שהורכבה משש ערים: באוצן, גורליץ, קמנץ , לובן, לובאו וזיטאו. הברית האזורית הוקמה לראשונה ב-1346 והתפרקה ב-1815. הליגה קמה לתחייה ב-1991, אם כי היא כבר לא מחזיקה בכוח פוליטי והיא משמשת בעיקר כקידום תיירות.

העיירה ידועה בזכות חברת יצר הפסנתרים אוגוסט פורסטר .

== ערים תאומות ==
ללבאו הסכם ערים תאומות עם:<ref></ref>
* 
* 
* 

== קישורים חיצוניים ==

* 
* [https://www.stiftung-hausschminke.eu/en/Home/ עמוד הבית של בית שמינקה]
* [https://www.oberlausitz.com/kultur/sechs-staedte-bund דף הבית של הליגה הלוסטית המודרנית (גרמנית)]

== הערות שוליים ==

קטגוריה:סקסוניה: ערים
Helix Kitten

הליקס קיטן (באנגלית: Helix Kitten; מוכרת גם בשם הקיצור: APT34) היא קבוצת תקיפה איראנית המבצעת פעולות סייבר התקפיות נגד ארצות הברית, ישראל וערב הסעודית<ref></ref>.

התקפותיה של הקבוצה מתמקדות נגד חברות העוסקות בפיתוח ומחקר בתחום תעופה וחלל ופטרוכימיה על מנת לגנוב מידע ולהעבירו אל ממשלת איראן.

מלבד השם הרשמי, חברות אבטחת מידע נתנו לקבוצה שמות נוספים כגון: Helix ,Pipefish, ו-Oilrig<ref></ref>.

הקבוצה, תוקפת את קורבנותיה באמצעות הנדסה חברתית, הפצת נוזקות, שימוש לרעה בפקודות מאקרו וניצול פגיעויות באמצעות Powershell.

== היסטוריה ==
על פי מחקר שנעשה על ידי חברת FireEye, קבוצת התקיפה פועלת משנת 2014 ופועלת בחסות ממשלת איראן<ref></ref>.

בחודש אפריל 2019, הודלף אחד מכלי התקיפה של הקבוצה בתוכנת המסרים המידיים, טלגרם<ref></ref><ref></ref>.

== ראו גם ==
* לוחמת רשת
* טרור קיברנטי
* האקינג
* משחקי מלחמה (אבטחת מידע)
* האקטיביזם
* Charming Kitten

== קישורים חיצוניים ==
* [https://www.pc.co.il/news/272700/ אקסנצ'ר: אירן תסלים את פעילות הסייבר שלה], באתר אנשים ומחשבים
* [https://www.pc.co.il/news/271659/ המתקפות האירניות בסייבר ממשיכות להתפשט בעולם – גם נגד ישראל], באתר אנשים ומחשבים
* [https://mdb.omegaton.com/2020/05/helix-kitten-apt34.html מידע על קבוצת Helix Kitten], באתר Omegaton.com

== הערות שוליים ==

קטגוריה:קבוצות האקרים איראניות
קטגוריה:לוחמה קיברנטית
קטגוריה:איראן: צבא וביטחון
התפוצצות מכלית הדלק באיבדאן

התפוצצות מכלית הדלק באיבדאן הוא אסון שאירע ב-5 בנובמבר 2000 באיבדאן שבניגריה. פיצוץ מכלית דלק והשרפה שפרצה בעקבותיו, הרגו בין 100 ל-200 אנשים.

נהג מכלית הדלק איבד שליטה על המכלית והתנגש בטור ארוך של כלי רכב שעמד בפקק תנועה. ההתנגשות יצרה דליפת דלק, שהובילה לפיצוץ.

מספר ההרוגים אינו ברור. ממשלת ניגריה הכריזה על 96 גופות שחולצו, אך כלי תקשורת מקומיים ובינלאומיים מעריכים שמספר ההרוגים היה בין 100 ל-200.<ref></ref> משטרת ניגריה הודיעה כי היא חילצה מזירת הפיצוץ 115 כלי רכב הרוסים.

המשטרה וכוחות ההצלה הגיעו לזירה זמן רב לאחר הפיצוץ, משום שניידת משטרה שהגיעה למקום מיד אחרי הפיצוץ הותקפה והוצתה בידי המון זועם. ההערכה היא כי גופות רבות נשרפו כליל, ונוספות חולצו ונקברו בטרם הגעת כוחות ההצלה על ידי מתנדבים או על ידי בני משפחה.<ref></ref>

בתי החולים המקומיים הוצפו בנפגעים ברמות פציעה שונות, והודיעו כי הם לא עומדים בעומס וכי חסר להם ציוד רפואי בסיסי.

תושבים מקומיים טענו כי הפקק נוצר בתחילה בשל ניידות משטרה שיצרו מחסום מאולתר במטרה לגבות דמי חסות, אך כוחות השיטור הכחישו את הדבר.<ref></ref>

==הערות שוליים==

קטגוריה:אסונות ב-2000
קטגוריה:התפוצצויות מכליות דלק
קטגוריה:אסונות בניגריה
התפוצצות מכלית הדלק בין'-אן

התפוצצות מכלית הדלק ביֵן'-אָן הוא אסון שאירע ב-26 באוגוסט 2012 בין'-אן שברפובליקה העממית של סין. פיצוץ מכלית דלק והשרפה שפרצה בעקבותיו, הרגו כ-36 אנשים ופצעו נוספים.<ref></ref><ref></ref>

בשעה 02:40 לפנות בוקר, אוטובוס שינה דו-קומתי שיצא מחוחחוט שבמונגוליה הפנימית לכיוון שיאן, התנגש מאחור במכלית דלק מלאה במתנול. באוטובוס היו באותו זמן 37 נוסעים ושני נהגים.<ref></ref>

ההתנגשות גרמה לפיצוץ המכלית, והיא והאוטובוס עלו בלהבות. 36 אנשים נהרגו כתוצאה מהפיצוץ ומהשרפה, בין השאר בשל העובדה שישנו בעת ההתנגשות ולא הספיקו להימלט.<ref></ref> רק שלושה מיושבי האוטובוס נותרו בחיים, ואושפזו בבתי החולים עם פציעות שונות.

ב-5 בספטמבר הודיעה הלשכה לביטחון הציבור כי 35 מגופות ההרוגים זוהו, ואחת נותרה בלתי מזוהה.<ref></ref>

==הערות שוליים==

קטגוריה:אסונות ב-2012
קטגוריה:התפוצצויות מכליות דלק
קטגוריה:אסונות ברפובליקה העממית של סין
יחסי וייטנאם–טורקיה

יחסי וייטנאם–טורקיה הם יחסי החוץ בין וייטנאם וטורקיה.

== יחסים היסטוריים ==
בעוד שהיחסים בין טורקיה לווייטנאם פחות ידועים בהשוואה למדינות אחרות בעולם הסינוספירה, הצבא המונגולי שפלש לווייטנאם במאה ה-13 הורכב ברובו מלוחמים טורקים ופרסים שנלחמו במלחמה. רבים מהם הושמדו כליל בכל שלוש הפלישות הכושלות לווייטנאם, מה שסימן את הקשר הראשון בין הווייטנאמים לטורקים.<ref></ref><ref></ref> לאחר הפלישות הכושלות, בסופו של דבר היגרו הטורקים לאנטוליה והקימו את האימפריה העות'מאנית, ולשתי המדינות לא היה קשר רשמי עד המאה ה-20.

=== מלחמת וייטנאם ===
וייטנאם עלתה לכותרות בטורקיה בשנות ה-60 בעקבות מלחמת וייטנאם, שבה התבקשה טורקיה לשלוח כוחות צבא כדי לסייע לבעלות בריתה דרום וייטנאם וארצות הברית נגד התרחבות קומוניסטית, שכן טורקיה חברה בנאט"ו. עם זאת, טורקיה דחתה מאוחר יותר את ההצעה ואימצה גישה דיפלומטית יותר.<ref></ref> היחסים של טורקיה ווייטנאם נשארו לא רלוונטיים עד סוף המלחמה הקרה.

== יחסים מודרניים ==
בעוד וייטנאם וטורקיה כוננו יחסים דיפלומטיים ב-1978, רק בשנות ה-90 הפכה וייטנאם לשותפה כלכלית ופוליטית צומחת של טורקיה ב-ASEAN. שתי המדינות הן כלכלות בעלות פרופיל גבוה, והן חלק מ-Next Eleven ו-CIVETS (קבוצות של מדינות שמומחים מעריכים שיהפכו בעתיד לכלכלות הגדולות בעולם), ובכך מרוויחות מוניטין וזוכות לסחר והשקעות גדולים יותר.<ref></ref>

מבחינת וייטנאם, טורקיה נתפסת כשער להיכנס לשוק המזרח תיכוני, מה שחיזק עוד יותר את שיתוף הפעולה הכלכלי בין שתי מדינות.<ref></ref> בשנת 2017 ביקר בינאלי ילדרים ביקור רשמי בווייטנאם כדי להגביר את שיתוף הפעולה הכלכלי והפוליטי בין שתי מדינות. <ref></ref>

== נציגויות דיפלומטיות ==
* טורקיה מחזיקה בווייטנאם שגרירות בהאנוי.
* וייטנאם מחזיקה בטורקיה שגרירות באנקרה וקונסוליה באיסטנבול.

== הערות שוליים ==
עבד אל-ג'ליל חאדה

עבד אל-ג'ליל חאדה (ערבית: عبد الجليل حدا) מכונה גם "קמאצ'ו", הוא כדורגלן מרוקאי לשעבר ששיחק כחלוץ.
== קריירה ==
חאדה נולד במקנס, החל לשחק ב-CODM המקומי, בשנת 1996 עבר לשחק ב- אל-איתיחאד שבערב הסעודית, שם שיחק כשנה. בשנת 1997 עבר לשחק בתוניסיה תחת קבוצת קלאב אפריקן. ב-1998 הוא חתם בספורטינג חיחון שבספרד ושיחק בה עד 2001. לאחר מכן חזר שוב לקלאב אפריקן ושיחק בה כונה אחת נוספת. בהמשך חזר לארצו והמשיך לחשק שם בקבוצות מקומיות. בתום שנתיים פרש מכדורגל.

לחאדה 48 הופעות בנבחרת מרוקו, הוא כבש 19 שערים תחתיה. הוא שיחק במונדיאל 1998, שם כבש שני שערים מול נורווגיה וסקוטלנד.
הוא גם השתתף בגביע אפריקה לאומות ב־1998 ו-2000.

==קישורים חיצוניים==

קטגוריה:מרוקאים שנולדו ב-1972
קטגוריה:כדורגלנים מרוקאים
קטגוריה:חלוצי כדורגל מרוקאים
קטגוריה:כדורגלני אל-איתיחאד
קטגוריה:כדורגלני קלאב אפריקן
קטגוריה:כדורגלני ספורטינג חיחון
קטגוריה:כדורגלני יוקוהמה אף. מרינוס
קטגוריה:כדורגלני נבחרת מרוקו
קטגוריה:כדורגלני גביע אפריקה לאומות 1998
קטגוריה:כדורגלני מונדיאל 1998
קטגוריה:כדורגלני גביע אפריקה לאומות 2000
בית העמודים

בית העמודים הוא מבנה היסטורי הממוקם ברחוב רמב"ם 14, שבמדרחוב נחלת בנימין, תל אביב. משנת 2011 פועל במקום מועדון ג'אז, ומתקיימות בו מדי ערב הופעות של נגני ג'אז ישראלים.

== היסטוריה ==
"בית העמודים", או בשמו השני "בית זלמן ברון", היה פרויקט מגורים שיזם זלמן ברון, מהגר יהודי מארצות הברית, ונבנה על ידי יהודה מגידוביץ' בשנת 1925. ברון רכש שלושה מגרשים צמודים ועליהם נבנה הבניין. המבנה כולל שלושה מבנים צמודים אשר בכל אחד מהם חדרי מדרגות נפרדים.

בשנת 2011 נפתח במקום בר-קפה שכונתי. יעל הדני, נגנית וחובבת ג'אז אשר מגיעה מתחום המסעדנות הציעה לבעלים של המקום, ערן קול, לקיים בו הופעות ג'אז, וככה להפוך אותו לייחודי משאר עסקי המזון שבאזור.עם הזמן, המקום תפס תאוצה ושמו נהיה קשור לסצנת הג'אז, והוא אחד המוקדים למוזיקת ג'אז בישראל.

בשנת 2015, נבחר "בית העמודים" על ידי המגזין האמריקאי "Business Insider" לאחד מתוך 11 מועדוני הג'אז הטובים ביותר בעולם. הערכה מקצועית נוספת קיבל המקום כשבשנת 2017, הוא נבחר על ידי המגזין האמריקאי "DownBeat", כאחד ממועדוני הג'אז הטובים ביותר בעולם.

== עמותת פאנוניקה ==
"פאנוניקה" היא עמותת ג'אז רשומה אשר הוקמה בשנת 2015, אשר שמה לעצמה למטרה לקדם את מוזיקת הג'אז בישראל, תרבות הג'אז ותרבות הפנאי והחינוך בתחום זה. בנוסף העמותה מעודדת, תומכת ומקדמת אמני ג'אז ישראלים הפועלים בישראל ומחוצה לה.

העמותה קרויה על שם פאנוניקה דה קניגסווארטר, פטרונית ג'אז בריטית ונצר למשפחת רוטשילד, אשר תרמה רמות לקידום מוזיקת הג'אז בכלל וספציפית זרם הביבופ.

שלט בית העמודים - רח רמב"ם 14–16

== ראו גם ==
* ג'אז ישראלי

== קישורים חיצוניים ==

* 

* 

== הערות שוליים ==

2021 11
קטגוריה:ישראל: מועדוני ג'אז ומוזיקה קלה
קטגוריה:ג'אז ישראלי
קטגוריה:תל אביב-יפו: מוזיקה
קטגוריה:מבנים ואתרים שתכנן יהודה מגידוביץ'
קטגוריה:נחלת בנימין
קטגוריה:בנייה ופיתוח בתקופת המנדט
קטגוריה:הסגנון האקלקטי בארץ ישראל
קוברה (סרט)

קוברה (באנגלית: Cobra) הוא סרט פעולה אמריקאי משנת 1986, בבימויו של ג'ורג' פ. קוסמטוס ונכתב על ידי סילבסטר סטאלון, שגם כיכב בתפקיד הראשי.

הסרט התבסס באופן רופף על הרומן משחק הוגן מאת פאולה גוסלינג, עיבוד קולנועי יצא מאוחר יותר תחת השם הזה בשנת 1995.

== תקציר העלילה ==
סילבסטר סטאלון הוא מכונת הרס אנושית בדמותו של שוטר היוצא בעקבות רוצח סדרתי ומגלה קונספירציה שלמה של פסיכים, עם אג'נדה נאו-פשיסטית להביא לחורבן טוטאלי. ברידג'ט נילסן מככבת לצדו בתור עדת ראייה הנרדפת על ידי הכנופיה המטורפת<ref>https://thedissolve.com/features/forgotbusters/749-cobra-gave-the-1980s-the-dirty-harry-knockoff-it-d/</ref>.

==קישורים חיצוניים ==

== הערות שוליים ==

קטגוריה:סרטי פעולה אמריקאיים
קטגוריה:סרטים באנגלית
קטגוריה:סרטי 1986
קטגוריה:סרטי פולחן
קטגוריה:סרטי סלאשר אמריקאיים
קטגוריה:לוס אנג'לס בקולנוע
קטגוריה:סרטי האחים וורנר
Safari Ltd

חברת Safari Ltd, בעברית: ספארי בע"מ, היא חברת צעצועים אמריקנית המתמקדת בייצור דגמי ובובות בעלי חיים, לרבות מיניאטורות דינוזאורים, במטרה מוצהרת לקדם את ידיעת הטבע ושימור בעלי החיים באמצעות משחק חינוכי. החברה - שנוסדה ב-1982 - היא חברה פרטית בערבון מוגבל, בבעלות משפחת רובל ופריינטה.

== היסטוריה ==

חברת ספארי נוסדה ב-1982 בידי ברנרד ורוזמרין רובל, בעל ואשה ממוצא גרמני. מטרתם הייתה לעזור בקידום שימור חיות בר ובעלי חיים בסכנת הכחדה על ידי עירור המודעות למינים בסכנת הכחדה. את ההשראה הם קיבלו מחבילת קלפי משחק שעליהם צילומים של בעלי חיים, ובתחילת דרכם צילמו חיות בר בפלורידה ומכרו את הצילומים לגני חיות ומקומות בילוי נוספים.

אחרי שחזרו לגרמניה, הם נתקלו בבובות חינוכיות, דבר שגרם להם לשנות את פעילות החברה ליצירת בובות ודגמי בעלי חיים באיכות מוזיאונית, שנועדו למשחק חינוכי. בנוסף לחיות בר הם תכננו וייצרו גם בובות של בעלי חיים פרה-היסטוריים ובפרט מיניאטורות דינוזאורים. כדי לייצר מיניאטורות דינוזאורים מדויקות מדעית ואמינות הם נעזרו בפלאונטולוגים מוסמכים, שסייעו להם בתכנון הדגמים. בנוסף, החברה חתמה ב-1986 על שיתוף פעולה עם מוזיאון קרנגי להיסטוריה של הטבע לייצור קו מוזיאונים של דגמי דינוזאורים איכותיים.

כיום חברת ספארי נמצאת בבעלות נכדם של בני הזוג רובל, אלכסנדר פריינטה. הוא גם ראש החברה ביחד עם אשתו, כריסטינה פריינטה.

== קו מוצרים ==
בובת [[טריצרטופס של ספארי שנועדה למשחק חינוכי של ילדים]]
חברת ספארי מייצרת למעלה מ-1000 סוגים של בובות ודגמים בדמות בעלי חיים, בהם:
* מיניאטורות דינוזאורים ובעלי חיים פרה-היסטוריים
* חיות בר כגון חיות סוואנה (אריות, פילים וכו'), ג'ונגלים, יונקים, עופות וזוחלים
* חיות ים כגון לווייתנאים, כרישים, דגים וחסרי חוליות
* חיות חווה חקלאית ובעיקר סוסים
* דרקונים וחיות אגדתיות

הבובות עשויות מ-PVC נטול פתלייט ועופרת, ועומדים בתקני בטיחות בינלאומיים.

השאיפה היא ליצור דגמי בעלי חיים כמה שיותר מציאותיים ומדויקים מדעית, ולפני יצירת התפסיל של בעל חיים מסוים, אמנים וחוקרים מטעם החברה חוקרים אותו ואת האנטומיה שלו, כדי ליצור תפסיל כמה שיותר מציאותי ומדויק מדעית. אחרי אישורו הוא נשלח לייצור המוני. ככלל, רוב הדגמים נצבעים ידנית, כדי לשקף שונות ביולוגית ולהבטיח צביעה איכותית. שם החיה כתוב על גחונה כדי לאפשר זיהוי קל שלה.

החברה זכתה בפרסים רבים על דגמיה.

בנוסף מפעילה החברה את SafariPedia, אנציקלופדיה מקוונת דמוית ויקיפדיה שבה אפשר ללמוד עוד על בעלי החיים שאותם היא מייצרת.

באתר החברה, מוכרת ספארי צעצועים (כגון בובות פרווה) ומשחקים חינוכיים נוספים (כגון פאזלים) בנושא בעלי חיים ודינוזאורים. היא מוכרת מוצרים נוספים בנושא כגון ספרי ילדים, תיקי גב ועוד.

הקמע של החברה הוא ברני האליגטור הידידותי, הקרוי על שם מייסד החברה ברנרד רובל.

בובות ודגמים של החברה נמכרים במספר חנויות בישראל ובהן חנות מוזיאון הטבע ע"ש שטיינהרדט של אוניברסיטת תל אביב.

== קישורים חיצוניים ==
* 

== הערות שוליים ==

קטגוריה:חברות צעצועים
תומאס קירקר

תומאס קירקר (באנגלית: Thomas Kirker; ) היה פוליטיקאי אמריקאי, חבר המפלגה הדמוקרטית-רפובליקנית, שכיהן כמושל אוהיו השני.
==ראשית חייו==
תומאס קירקר נולד במחוז טיירון שבממלכת אירלנד. ב-1779 הוא היגר עם משפחתו ללנקסטר שבפנסילבניה. ב-1790 נשא קירקר לאישה את שרה סמית', ויחד עמה עבר לקנטקי. שלוש שנים לאחר מכן הם עברו לליברטי טאונשיפ שבמחוז אדמס שבאוהיו. קירקר היה פרסביטריאני אדוק, ושימש כאחד מזקני כנסיית וסט יוניון מ-1808 ועד מותו.
==קריירה==
קירקר היה נציג לוועידה החוקתית של אוהיו שהתקיימה ב-1802. ב-1803 הוא היה חבר בית הנבחרים של אוהיו, ולאחר מכן ועד 1815 הוא היה חבר הסנאט המדינתי.

ב-1807, בעת שכיהן כיושב ראש הסנאט, הושבע קירקר כמושל אוהיו במקומו של אדוארד טיפין, שהתפטר כדי לאייש מושב בסנאט של ארצות הברית. כהונתו הוארכה לתקופה נוספת בשל פסילת בחירתו של ריטרן ג'. מגז הבן, שניצח בבחירות הבאות, אך נפסל בשל אי עמידתו בדרישת היותו תושב אוהיו לתקופה מספיקה טרם בחירתו.

ב-1808 התמודד קירקר על כהונה נוספת כמושל, אך הפסיד בבחירות לסמואל הנטינגטון. בהמשך שב קירקר לכהן כמחוקק והיה חבר בית הנבחרים בשנים 1816–1817 וחבר הסנאט בשנים 1821–1825

ב-1824 הוא היה בחבר האלקטורים והצביע עבור הנרי קליי.
==מותו==
לאחר פרישתו מהפוליטיקה שב קירקר לביתו שבליברטי טאונשיפ. הוא נפטר שם ב-19 בפברואר 1837 ונטמן בחלקת הקבר המשפחתית.

==קישורים חיצוניים==

* [https://politicalgraveyard.com/bio/kirke-kirkman.html#881.99.70 תומאס קירקר] באתר Political Graveyard 
* 

==הערות שוליים==

קטגוריה:מושלי מדינות ארצות הברית מהמפלגה הדמוקרטית-רפובליקנית
קטגוריה:חברי האספה הכללית של אוהיו
קטגוריה:אמריקאים ממוצא אירי
קטגוריה:מהגרים מבריטניה לארצות הברית
קטגוריה:אמריקאים שנולדו ב-1760
קטגוריה:אמריקאים שנפטרו ב-1837
נבחרת ברית המועצות בכדורגל עד גיל 16

נבחרת ברית המועצות בכדורגל עד גיל 16 ייצגה את ברית המועצות בטורנירי כדורגל לנוער ונוהלה על ידי פדרציית הכדורגל הסובייטית. הנבחרת כללה שחקני כדורגל מתחת לגיל 16 (באליפויות יבשות) ולא יותר מגיל 17 (באליפויות עולם).

הנבחרת הוקמה ב-1977 והתפרקה ב-1992 עקב התמוטטות ברית המועצות. במהלך שנות קיומה, הנבחרת השתתפה באליפות אירופה לנוער 6 פעמים ופעם אחת באליפות העולם לנוער.

מ-1984 עד 1987, הנבחרת הלאומית סיימה באחת משלושת המקומות הראשונים באליפות אירופה עד גיל 16 והפכה לאלופת העולם ב-1987. בגביע העולם עד גיל 17 קיבלה הנבחרת את פרס "פייר פליי" (המשחק ההוגן).

בשנת 1987, באליפות אירופה, נבחרת ברית המועצות סיימה במקום השני והפסידה לנבחרת איטליה. אבל מאוחר יותר התקבלה החלטה, לשלול מאיטליה את התואר בעקבות שיתופו של רוברטו סצ'י בתחרות אף על פי שלא היה זכאי לכך. עם זאת, הנבחרות שתפסו את מקומות 2–4 נותרו במיקומן.

== סטטיסטיקה ==
=== אליפות העולם עד גיל 16 ===
* 1985: לא העפילה<ref>На первый ЧМ квалифицировалась победители юношеского ЧЕ 1982 и 1984 годов, либо по приглашению</ref>
* 1987: אלופה
* 1989: לא העפילה<ref>На третий ЧМ квалифицировалась финалисты юношеского ЧЕ 1989 года</ref>
* 1991: לא העפילה<ref>На 4-й ЧМ квалифицировалась финалисты юношеского ЧЕ 1991 года</ref>

=== אליפות אירופה U16 ===
* 1982: רבע גמר
* 1984: גמר
* 1985: אלופה
* 1986: מקום שלישי
* 1987: גמר
* 1988: לא העפילה
* 1989 : שלב הבתים
* 1990: לא העפילה
* 1991: שלב הבתים
* 1992: לא העפילה

== קישורים חיצוניים ==
* [http://russia-matches.ucoz.ru/index/protokoly_matchej_junosheskoj_sbornoj_rossii_sssr_sng_po_futbolu/0-29 משחקים באתר "משחקי נבחרת רוסיה בכדורגל"] 
== הערות שוליים ==

קטגוריה:ברית המועצות: כדורגל
קטגוריה:נבחרות כדורגל לנוער וצעירים
קטגוריה:נבחרות ברית המועצות
סמואל הנטינגטון (מושל אוהיו)

סמואל ה. הנטינגטון (באנגלית: Samuel H. Huntington; ) היה משפטן אמריקאי שכיהן כמושל אוהיו השלישי בשנים 1808–1810.
==ראשית חייו==
סמואל הנטינגטון נולד בקובנטרי שבמושבת קונטיקט. הוא היה אחיינו, ובמשך בנו המאומץ, של סמואל הנטינגטון, מושל קונטיקט ה-18 והנשיא הרביעי של הקונגרס הקונטיננטלי.

הנטינגטון למד במשך שנה בדארטמות' קולג'. לאחר מכן הוא עבר לייל קולג', שאת לימודיו שם הוא סיים ב-1785. הוא התקבל ללשכת עורכי הדין והחל לעסוק בעריכת דין בקונטיקט. ב-1801 הוא עבר לאוהיו יחד עם רעייתו חנה ובניהם הקטנים והתיישב בקליבלנד, אז כפר קטן.

==קריירה==
הנטינגטון היה נציג מחוז טרומבול לוועידת החוקה הראשונה של אוהיו. לאחר מכן הוא נבחר כשופט בבית המשפט העליון של אוהיו, ולאחר שנה הוא החליף את ריטרן ג'. מגז הבן כשופט הראשי. בתפקיד זה הוא כיהן עד שב-1808 הוא נבחר כמושל אוהיו. תקופת כהונתו כמושל הייתה סוערת, וכללה את הדחתם של שני שופטים על נקיטה בעקרון של ביקורת שיפוטית (הנטיגטון עצמו היה מודח מאותה סיבה, אלמלא היה נבחר כמושל), העברת בירת המדינה מזיינסוויל לצ'יליקות'י, וההחלטה לסיים את כהונתם של כל השופטים המכהנים. הנטינגטון לא התמודד לכהונה נוסת כמושל, ובחר להתמודד על מושב בסנאט של ארצות הברית, אך הפסיד לתומאס וורת'ינגטון.

הנטינגטון היה חבר הבונים החופשיים, וב-1809 הוא שימש כנשיא הגדול של הלשכה הגדולה של אוהיו.

==מותו==
סמואל הנטינגטון נפטר בפיירפוינט הרבור שבאוהיו ב-8 ביוני 1817. הוא נטמן בבית הקברות אברגרין שבפיינסוויל, אוהיו.

==קישורים חיצוניים==

* [https://politicalgraveyard.com/bio/huntington.html#286.71.40 סמואל הנטינגטון] באתר Political Graveyard 
* סמואל הנטינגטון באנציקלופדיית אפלטון לביוגרפיה אמריקאית 
* 

==הערות שוליים==

קטגוריה:מושלי מדינות ארצות הברית מהמפלגה הדמוקרטית-רפובליקנית
קטגוריה:שופטי בתי המשפט של מדינת אוהיו
קטגוריה:חברי האספה הכללית של אוהיו
קטגוריה:בוגרי אוניברסיטת ייל
קטגוריה:עורכי דין אמריקאים במאה ה-18
קטגוריה:עורכי דין אמריקאים במאה ה-19
קטגוריה:אמריקאים חברי הבונים החופשיים
קטגוריה:אמריקאים שנולדו ב-1765
קטגוריה:אמריקאים שנפטרו ב-1817
התפוצצות מכלית הדלק במיכאילשט

התפוצצות מכלית הדלק במיכאילשט הוא אסון שאירע ב-24 במאי 2004 במיכאילשט שברומניה. פיצוץ מכלית דלק והשרפה שפרצה בעקבותיו, הרגו כ-18 אנשים ופצעו 13 נוספים.<ref></ref>

בשעה 04:57 התהפכה מכלית דלק שהייתה מלאה ב-20 טון אמוניום חנקתי והחלה לעלות בלהבות לאחר שהנהג, כפי הנראה, נרדם בנהיגה והמכלית החליקה על הכביש הרטוב. שתי כבאיות הגיעו למקום והחלו בכיבוי השריפה. לזירה הגיעו גם צוות טלוויזיה ומספר מקומיים סקרנים.<ref></ref>

בשעה 05:47 אירע פיצוץ קטן ושתי דקות לאחר מכן – פיצוץ גדול. בפיצוץ נהרגו שבעה לוחמי אש, שניים מאנשי צוות הטלוויזיה, נהג המשאית ושמונה אזרחים.<ref></ref>

גופות נהג המשאית ואחד מלוחמי האש הושחתו לחלוטין, וזיהויים בוצע באמצעות בדיקת DNA. הפיצוץ יצר מכתש בעומק שישה מטרים וחצי ובקוטר 21 מטרים, ופיזר פסולת ושרידי אדם ברדיוס של מאות מטרים, כמו גם על גגות סמוכים.<ref></ref>

בעקבות האירוע שופרו נוהלי הבטיחות בהסעת חומרים כימיים מסוכנים ורגישים. מנהלי שתי החברות המעורבות בהובלת החומר במכלית ללא אמצעי בטיחות מתאימים הואשמו בהריגה ברשלנות ובהשחתת רכוש, ונידונו לארבע שנות מאסר ולתשלום פיצויים לקרבנות.<ref></ref>

==הערות שוליים==

קטגוריה:2004
קטגוריה:התפוצצויות מכליות דלק
קטגוריה:אסונות ברומניה
סר-י פול

סר-י פול (בפשטו ובפרסית: سرپل, תעתיק מדויק: סרפל) היא עיר בצפון אפגניסטן ובירת המחוז הקרוי על שמה. העיר שוכנת בגובה 888 מטרים מעל פני הים, כ-350 ק"מ צפון-מערבית לבירה קאבול, ועל פי תחזית רשמית לתאריך 21 בספטמבר 2020, התגוררו בה 176,994 בני אדם. אוכלוסיית העיר מורכבת ברובה מאוזבקים וטג'יקים.

העיר נכבשה על ידי הטליבאן ב-8 באוגוסט 2021, כחלק מהשתלטות הטליבאן על אפגניסטן באותה שנה.

==הערות שוליים==

קטגוריה:אפגניסטן: ערים
קטגוריה:מחוזות אפגניסטן: ערי בירה
עותניאל לוקר

עותניאל לוקר (באנגלית: Othniel Looker; ) היה פוליטיקאי אמריקאי מאוהיו, חבר המפלגה הדמוקרטית-רפובליקנית, שכיהן כמושל אוהיו החמישי.
==ראשית חייו==
עותניאל לוקר נולד במחוז מוריס שבפרובינציית ניו ג'רזי. קיימים מקורות שמציינים את מקום הולדתו בלונג איילנד. בכיתוב על מצבתו רשום מקום הולדתו כמחוז מוריס שבניו ג'רזי.

אביו של לוקר היה צעיר כאשר מת אביו. בגיל שנתיים הוא עבר יחד עם אמו להנובר טאונשיפ שבניו ג'רזי. ב-1776 הוא הצטרף למיליציה של ניו ג'רזי ושירת בה עד לתום מלחמת העצמאות של ארצות הברית.

ב-1779 נשא לוקר לאישה את פמלה קלארק, ובערך ב-1788 הוא עבר לוורמונט ובהמשך למדינת ניו יורק, ועבד כמורה בבית ספר.
==קריירה==
לוקר כיהן כחבר באספה המדינתית של מדינת ניו יורק בשנים 1803–1804. לאחר שקיבל מענק קרקע על שירותו הצבאי, הוא עבר ב-1804 למחוז המילטון שבאוהיו, והיה חבר בית הנבחרים של אוהיו בשנים 1807–1810. לאחר מכן הוא היה חבר הסנאט של אוהיו עד 1817.

כאשר כיהן כיושב ראש הסנאט בשנים 1813–1814, הושבע לוקר מתוקף תפקידו כמושל אוהיו במקומו של ריטרן ג'. מגז הבן, שהתפטר כדי לכהן כמנהל הכללי של דואר ארצות הברית. הוא כיהן בתפקיד ממרץ ועד דצמבר 1814 במקביל להמשך כהונתו כיושב ראש הסנאט, וביקש להיבחר לכהונה נוספת, אך הובס בבחירות על ידי תומאס וורת'ינגטון.

לוקר המשיך להתגורר באוהיו עד למותה של אשתו, ואז עבר להתגורר בפלסטיין שבאילינוי יחד עם בתו רייצ'ל. בבחירות לנשיאות של 1816 הוא היה בחבר האלקטורים והצביע בעד ג'יימס מונרו.
==מותו והנצחתו==
עותניאל לוקר נפטר בפלסטיין ב-23 ביולי 1845. הוא נטמן בבית הקברות קיצ'ל שבעיר. ביתו שבעיר הריסון שבאוהיו רשום במרשם הלאומי של מקומות היסטוריים.

==קישורים חיצוניים==

* 

==הערות שוליים==

קטגוריה:מושלי מדינות ארצות הברית מהמפלגה הדמוקרטית-רפובליקנית
קטגוריה:חברי האספה הכללית של אוהיו
קטגוריה:חברי בית המחוקקים המדינתי של ניו יורק
קטגוריה:אמריקאים שנולדו ב-1757
קטגוריה:אמריקאים שנפטרו ב-1845